KOMISIJOS REGLAMENTAS (EB) Nr. 435/2007
2007 m. balandžio 20 d.
iš dalies keičiantis Reglamentą (EB) Nr. 1010/2006 dėl tam tikrų ypatingų rinkos paramos priemonių kai kurių valstybių narių paukštienos ir kiaušinių sektoriams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2771/75 dėl bendro kiaušinių rinkos organizavimo (1), ypač į jo 14 straipsnio 1 dalies pirmos pastraipos b punktą,
atsižvelgdama į 1975 m. spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo (2), ypač į jo 14 straipsnio 1 dalies pirmos pastraipos b punktą,
kadangi:
(1)
Kai kurioms valstybėms narėms sudėtinga laikytis Komisijos reglamento (EB) Nr. 1010/2006 (3) 10 straipsnyje nustatyto termino - iki 2007 m. kovo 31 d. - kompensacijoms ypatingų rinkos paramos priemonių paramos gavėjams sumokėti. Kadangi tokios ypatingos rinkos paramos priemonės taikomos pirmą kartą, prireikė daug laiko administracinėms procedūroms įdiegti. Todėl reikėtų pratęsti kompensacijų mokėjimo terminą dviem mėnesiais.
(2)
Todėl Reglamentą (EB) Nr. 1010/2006 reikėtų atitinkamai iš dalies pakeisti.
(3)
Dabartinis nustatytas terminas yra 2007 m. kovo 31 d., todėl reikėtų numatyti, kad šis reglamentas būtų taikomas nuo 2007 m. balandžio 1 d.
(4)
Šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1010/2006 10 straipsnyje „2007 m. kovo 31 d.“ data pakeičiama į „2007 m. gegužės 31 d.“.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2007 m. balandžio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. balandžio 20 d.